Sidabrinė gervė 2017
Sidabrinė gervė 2017 – dešimtoji lietuviško kino apdovanojimų „Sidabrinė gervė“ ceremonija, įvykusi 2017 m. birželio 13 d. Vilniuje, Kongresų rūmuose. Renginio tikslas buvo įvertinti ir pagerbti per metus labiausiai nusipelniusius kino kūrėjus ir jų kūrinius. Iškilmingos „Sidabrinės gervės“ statulėlių įteikimo ceremonijos metu paaiškėjo laureatai. Atrankos komisija vertinimui sulaukė 43 filmų (tarp jų 10 pilnametražių vaidybinių, 12 animacinių ir 10 studentų filmų). Balsavimas šiais metais vyko gegužės 4 – birželio 1 d. Komisijos sudėtyje: filosofas Nerijus Milerius, operatorė Kristina Sereikaitė, režisierė Alantė Kavaitė, kompozitorius Algirdas Martinaitis, kinotyrininkė Gražina Arlickaitė (komisijos pirmininkė). Naujovės 2017 m.: dėl geriausio dokumentinio filmo apdovanojimo pilnametražiai ir trumpametražiai filmai varžėsi toje pačioje kategorijoje, kadangi atrankos komisija sulaukė tik 3 trumpųjų dokumentinių filmų paraiškų; kita naujovė – bendros gamybos filmų vertinimas. Nominacijų skaičius: 17.